ใช้มาตรา 44 หนุนจัดศึกษาอนุบาล-ม.6
หวั่นกระทบลงประชามติร่างรัฐธรรมนูญ ครม.ไฟเขียวรับโอน รังสรรค์,พล.อ.ดาว์พงษ์ รัตนสุวรรณ รมว.ศึกษาธิการ เปิดเผยความคืบหน้ากรณีมีข่าวว่ากระทรวงศึกษาธิการ (ศธ.) เตรียมขอใช้อำนาจตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 เพื่อสร้างความมั่นใจให้กับประชาชนว่ารัฐบาลจะยังให้การอุดหนุนการจัดการศึกษาขั้นพื้นฐาน 15 ปีตามเดิม ว่า ตนได้เสนอขอใช้อำนาจตามมาตรา 44 เรื่องการสนับสนุนค่าใช้จ่ายในการจัดการศึกษา ตั้งแต่ระดับอนุบาลถึงสำเร็จการศึกษาขั้นพื้นฐานไปแล้วเมื่อวันที่ 3 มิ.ย.ที่ผ่านมา ขณะนี้อยู่ในขั้นตอนการตรวจสอบของกฤษฎีกาก่อนที่จะนำไปสู่การประกาศในราชกิจจานุเบกษาต่อไป คาดว่าน่าจะแล้วเสร็จภายในสัปดาห์นี้ สาระสำคัญของการขอใช้กฎหมายพิเศษดังกล่าว เป็นการยืนยันว่ารัฐจะยังสนับสนุนการจัดการศึกษาขั้นพื้นฐาน โดยเริ่มตั้งแต่ระดับอนุบาล 1 จนถึงมัธยมศึกษาปีที่ 6 หรือเทียบเท่า ซึ่งครอบคลุมถึงระดับประกาศนียบัตรวิชาชีพ (ปวช.) และจะไม่มีการกำหนดอายุในระดับอนุบาล ทั้งนี้ เพื่อสร้างความมั่นใจให้แก่ประชาชนว่ารัฐบาลนี้จะยังอุดหนุนการจัดการศึกษาครอบคลุม 15 ปีอย่างแน่นอน,รมว.ศธ.กล่าวอีกว่า ในการประชุมคณะรัฐมนตรี (ครม.) เมื่อวันที่ 7 มิ.ย.ที่ผ่านมาได้อนุมัติตามที่สำนักนายกรัฐมนตรีเสนอรับโอนและแต่งตั้งนายรังสรรค์ มณีเล็ก รองเลขาธิการคณะกรรมการการศึกษาขั้นพื้นฐาน (กพฐ.) ให้ดำรงตำแหน่งที่ปรึกษาพิเศษประจำสำนักนายกรัฐมนตรี สำนักงานปลัดสำนักนายกรัฐมนตรี ส่งผลให้ตำแหน่งรองเลขาธิการ กพฐ. ว่าง 1 ตำแหน่ง ซึ่งตนจะให้เร่งสรรหารองเลขาธิการ กพฐ.คนใหม่เพื่อเข้ามาทำงานทันที โดยไม่รอถึงฤดูกาลโยกย้าย ส่วนจะเป็นใครนั้น นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน จะเสนอให้ตนพิจารณา,ผู้สื่อข่าวรายงานว่า ก่อนหน้านี้ ศธ.เตรียมออกประกาศ ศธ. เรื่องการสนับสนุนค่าใช้จ่ายในการจัดการศึกษาตั้งแต่ระดับอนุบาลจนสำเร็จการศึกษาขั้นพื้นฐาน ตามที่ พล.อ.ประยุทธ์ จันทร์โอชา นายกรัฐมนตรี ได้มอบหมายให้ศธ.ออกกฎหมายเพื่อสร้างความมั่นใจให้กับ ประชาชน แต่หลังมีการพิจารณาแล้วเห็นยังไม่สามารถสร้างความมั่นใจให้กับประชาชนได้ และอาจจะส่งผลกระทบต่อการลงประชามติร่างรัฐธรรมนูญแห่งราชอาณาจักรไทย (ฉบับลงประชามติ) พ.ศ ซึ่งในมาตรา 54 ถูกโจมตีจากหลายฝ่าย จึงจำเป็นต้องขอใช้กฎหมายพิเศษเพื่อสร้างความชัดเจน.
พล.อ.ดาว์พงษ์ รัตนสุวรรณ รมว.ศึกษาธิการ เปิดเผยความคืบหน้ากรณีมีข่าวว่ากระทรวงศึกษาธิการ (ศธ.) เตรียมขอใช้อำนาจตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557
ดาว์พงษ์ รัตนสุวรรณ,มาตรา 44,การศึกษาขั้นพื้นฐาน,เรียนฟรี 15 ปี,กระทรวงศึกษาธิการ,ข่าวการศึกษา,ข่าว,ไทยรัฐฉบับพิมพ์